Subject: Vastus pöördumisele
From: Maiga Liiv - TTJA <[email-masked]>
To: "[email-masked]" <[email-masked]>
Date: Thu, 12 Feb 2026 15:14:09 +0000

Teie 29.01.2026
Meie 12.02.2026 nr 1-9/2026/0198

Lp Priit Tammvee
AS Elektritsentrum

Pöördusite 29.01.2026 Tarbijakaitse ja Tehnilise Järelevalve Ameti (edaspidi TTJA) ja Majandus- ja Kommunikatsiooniministeeriumi poole sooviga saada kinnitust, et Teie poolt loetletud nõuded on 29.01.2026 seisuga kehtivad.

TTJA tänab pöördumise eest! Paraku, Teie pöördumises loetletud nõuete osas ei ole võimalik TTJA poolt anda kinnitust, et tegemist on kehtivate nõuetega.
TTJA selgitab, et ehitiste, sh elektripaigaldised, ehitamise dokumenteerimise nõuded on toodud ehitusseadustiku (EhS) §-is 15 ning majandus- ja taristuministri 14.02.2020 määruses nr 3 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja üleandmisele esitatavad nõuded“.
Auditi kohustusega elektripaigaldise auditi tegemise nõue on sätestatud seadme ohutuse seaduse (SeOS) § 9 lõikes 1 ning auditi tulemuste esitamise nõuded on toodud majandus- ja taristuministri 03.07.2015 määruse nr 86 „Auditi kohustusega elektripaigaldised ning nõuded elektripaigaldise auditile ja auditi tulemuste esitamisele“ §-is 8.
Elektritööde dokumenteerimise nõue on sätestatud majandus- ja taristuministri 26.06.2015 määruse nr 74 „Elektripaigaldise käidule ja elektritööle esitatavad nõuded“ § 3 lõikes 4.
TTJA selgitab täiendavalt, et EhS-i ja selle alusel antud õigusaktide nõuete osas annab täpsemaid selgitusi Kliimaministeerium ning SeOS-e ja selle alusel antud õigusaktide nõudeid selgitab täpsemalt Majandus- ja Kommunikatsiooniministeerium.
Lugupidamisega

Maiga Liiv

õigusnõunik

Õigusosakond

6672076 | [email-masked]<mailto:[email-masked]> | www.ttja.ee<https://ttja.ee/>

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!